लाख कोशिशों के बावजूद दिल्ली भाजपा का कामकाज ढर्रे पर नहीं आ रहा है। कई गुटों में बंटी भाजपा एकजुट होकर आम आदमी पार्टी से मुकाबला कर ही नहीं पा रही है। प्रदेश अध्यक्ष मनोज तिवारी की मेहनत के बावजूद कोई गुट साथ चलने को तैयार नहीं है। ऊपर से अगले साल लोकसभा चुनाव है। दिल्ली के तमाम मुद्दों को लेकर राष्ट्रीय अध्यक्ष अमित शाह गुरुवार को दिल्ली प्रवास पर थे। इस दौरान उन्होंने प्रदेश पदाधिकारियों व सांसदों के साथ मीटिंग की।